สอบถามหน่อยครับคือผมมีตุ่มขึ้นตรงรูปัสสาวะทั้งซ้ายและขวาเป็นตุ่มเล็กๆไม่มีอาการเจ็บหรือคันครับ อยากทราบว่าผมเป็นอะไร
สวัสดีค่ะ ตุ่มที่รูปัสสาวะของอวัยวะเพศชาย อาจเป็น-หูดหงอนไก่ เป็นโรคติดต่อจากการมีเพศสัมพันธ์ จะเห็นเป็นติ่งเนื้อหรือตุ่มเนื้ออ่อนๆ สีชมพูหรือสีเนื้อ ผิวมักขรุขระ ไม่เจ็บ- เริมที่อวัยวะเพศ แต่จะมีอาการเจ็บ ปวด แสบร่วม และต่อมาตุ่มจะแตกและกลายเป็นแผล มีน้ำเหลืองซึม มีเจ็บแสบขณะปัสสาวะ- โรคติดต่อทางเพศสัมพันธ์อื่นๆ เช่น ซิฟิลิส แผลริมอ่อน เป็นต้น โดยเริ่มแรกอาจเป็นตุ่มได้แต่หลังจากนั้น ก็กลายเป็นแผลให้เห็น และมักมีต่อมน้ำเหลืองที่ขาหนีบโตร่วมด้วย- การแพ้สัมผัสหรือระคายเคืองต่อสารเคมีต่างๆ แต่มักมีอาการคันร่วมด้วย- การติดเชื้อรา แต่เยื่อบุรอบๆ มักบวมแดง และจะมีอาการคันหรือแสบร่วมด้วย- เนื้องอกของอวัยวะเพศในเบื้องต้น ก็ไม่ควรไปจับ แกะ เกาตุ่มดังกล่าว ควรงดการใช้สิ่งต่างๆ ที่อาจทำให้เกิดการแพ้และระคายเคืองไปก่อน เช่น ไม่ควรทาแป้งหรือโลชั่นใดๆ ใกล้อวัยวะเพศ ซักกางเกงชั้นในให้สะอาด งดการมีเพศสัมพันธ์ไปก่อนชั่วคราว และยังไม่ควรซื้อยาใดๆ มาทาเองค่ะ หากตุ่มไม่หายไป โตมากขึ้น หรือกลายเป็นแผล ก็ควรไปพบแพทย์เพื่อตรวจรักษาค่ะ